Biedrības „Latvijas Olimpiešu klubs”

Reģ. Nr. 40008023637

**VALDES SĒDES PROTOKOLS**

|  |  |
| --- | --- |
| 2015. gada 26. jūnijā | Rīgā, Elizabetes ielā 49 |

Sēdē piedalās: Biedrības „Latvijas Olimpiešu klubs” valdes locekļi Raimonds Bergmanis, Ingrīda Amantova, Anita Klapote, Gundars Upenieks, Ieva Zunda, kā arī Baiba Veisa, Aigars Strauss.

1. A.Strauss ziņo par paveikto un plānotajām Biedrības „Latvijas Olimpiešu klubs” (turpmāk – Olimpiešu klubs) aktivitātēm:
   1. Š.g. 09.-10.07. Rīgā norisināsies 2. Pasaules Latviešu Ekonomikas un Inovāciju forums, kura ietvaros 9. jūlijā plkst 14:00 notiks arī sanāksme par sportu Izglītības un zinātnes ministrijā, kurā tiek aicināti piedalīties arī kluba valdes locekļi. Sanāksmē tiks pārrunāta iespēja rīkot vasaras sporta nometnes ārzemju latviešu bērniem, piemēram, Murjāņu sporta ģimnāzijā.
   2. Par Olimpiešu kluba aktivitātēm saistībā ar Latvijas 100-gades pasākumiem, A.Strauss ziņo, ka Kultūras ministrija ir iekļāvusi pasākumu plānā Latvijas 100-gadei veltītās sporta spēles Koknesē, Likteņdārzā kā pagaidām vienīgo sporta pasākumu kopējo pasākumu plānā.

Informācijai - Kultūras ministrija un ministrijas amatpersona J.Borīte, kas ir atbildīga par Latvijas 100-gadei veltītajiem pasākumiem, aicina arī sportistus iesniegt idejas un priekšlikumus Latvijas 100-gadei veltītajiem pasākumiem 2018. gadā.

* 1. Par Latvijas Olimpiešu iespējamajiem braucieniem, lai popularizētu sportu un olimpiskās idejas latviešu skolās Īrijā u.c. valstīs, A.Strauss un R.Bergmanis ir uzstājušies un runājuši Saeimas saliedētības komisijā, kur guvuši konceptuālu atbalstu. R.Bergmanis aicina šo braucienu organizēt Olimpiskās dienas pasākumu ietvaros, iespējams, pat lūdzot finansiālu atbalstu no LOK.

Nolemts – pieņemt zināšanai.

1. R.Bergmanis uzsver, ka ir būtiski turpināt Rucavas koku projektu, to popularizējot un attīstot iesākto parka konceptu. Nākotnē tur jāturpina stādīt kokus, izvietot plāksnes, sakopt teritoriju, rīkot talkas un citas sabiedriskas aktivitātes.

Nolemts – pieņemt zināšanai.

1. R. Bergmanis ziņo, ka savas turpmākās profesionālās darbības dēļ nevar pildīt Olimpiešu kluba valdes priekšsēdētāja pienākumus un pārstāvēt biedrību ikdienā, tāpēc aicina klātesošos atbalstīt priekšlikumu **piešķirt tiesības pārstāvēt biedrību atsevišķi valdes loceklei** **Ingrīdai Amantovai no 08.07.2015.**

Līdz ar to Raimonds Bergmanis kļūst par biedrības valdes locekli ar tiesībām pārstāvēt biedrību kopā ar vismaz 2 valdes locekļiem.

Klātesošie valdes locekļi tiek aicināti balsot par valdes locekļu pārstāvības tiesību izmaiņām un attiecīgo izmaiņu izdarīšanu Biedrību un nodibinājumu reģistrā.

**PAR – 5, PRET – 0, Atturas – 0 (lēmums pieņemts).**

1. R.Bergmanis īsumā izstāsta par finansiālo situāciju biedrībā. Šā gada finansējums 4000 Eur apmērā tiks saņemts no Biedrības „Latvijas Olimpiskā komiteja” (turpmāk – LOK), ar ko noslēdzams līgums. Tāpat arī tiek izstāstīts, ka kluba faktiskā darbības vieta ir tā juridiskā adrese Elizabetes ielā 49, LOK telpās, bet atsevišķi kluba rīcībā esoši materiāli, telts glabājas pie kluba valdes locekļa Gundara Upenieka.
2. R.Bergmanis ziņo, ka būtu jāapskatās šā gada plāns un iespējas Olimpiešu kluba pārstāvja dalībai starptautiskajās organizācijās – Pasaules olimpiešu asociācijā un Eiropas Olimpiešu asociācijā. Uz šo brīdi kopsapulču datumi nav zināmi un jautājums par dalību tajos nav skatīts.
3. R.Bergmanis ziņo, ka 2014. gadā rīkotā Eiropas Fair Play kongresa projekta noslēgums, sniedzot pārskatu par kongresu un nododot kongresa „Proceeding Book” paredzēts š.g. 8.-10. oktobrī Baku, Azerbaidžānā. Klātesošie piekrīt, ka dalībai 21. Eiropas Fair Play kustības kongresā un EFPM Ģenerālajā asamblejā pārstāvēt klubu tiek deleģēta Olimpiešu kluba valdes pr-jas v.i. I. Amantova un Rīgas kongresa projekta vadītāja Baiba Veisa. Abu pārstāvju komandējuma izmaksas apmaksājamas no Olimpiešu kluba budžeta.
4. R. Bergmanis ziņo, ka, atsaucoties uz iepriekš pausto informāciju, Olimpiešu kluba biedriem ir **iespēja apmeklēt Rīgas Olimpiskā centra peldbaseinu par pazeminātu maksu** – 3 Eur par nodarbību. Šī iespēja tapusi sadarbībā ar Latvijas Olimpisko komiteju un Rīgas Olimpisko centru. Lai to īstenotu, **nepieciešams noslēgt līgumu.**
5. A. Strauss uzņemas Olimpiešu kluba popularizēšanu sociālajos tīklos un sekot kluba mājaslapas izstrādei.
6. Par Godīgas Spēles grāmatas izdošanu iniciatīvu izrāda Ieva Zunda, kas varētu piedalīties finansējuma piesaistīšanā. R.Bergmanis ziņo par paveikto un iesāktajām sarunām ar VAS „Latvijas dzelzceļš” u.c. iespējamajiem atbalstītājiem. Darbu par šo projektu turpinās I.Zunda un B. Veisa. Kā vieni no iespējamajiem atbalstītājiem būtu jāuzrunā arī Latvijas azartspēļu biznesa pārstāvji, kas aktīvi cīnās pret nelegālajiem totalizatoriem un spēļu sarunāšanu sportā.
7. R. Bergmanis izstāsta par Olimpiešu kluba uzdevumu izvirzīt sportistu „Gada Balvai sportā” nominācijā „paraugs sportā”. Šis jautājums jārisina sadarbībā ar LOK un Gada balvas sportā rīkotājiem, ievērojot nolikumu.
8. Tāpat arī tiek atgādināts par iepriekš ierosināto Olimpiešu kluba speciālbalvu par Godīgu Spēli, ko varētu piešķirt, izceļot atsevišķus gadījumus un pozitīvos piemērus sportā. Kā vienu no piemēriem R. Bergmanis min basketbola komandas TTT junioru meiteņu izlases spēli, kad elektrības pārrāvuma dēļ, saskaņā ar noteikumiem, mājiniecēm pienāktos zaudējums, taču pretinieču komanda piekrita spēli pārspēlēt. Par to pretiniecēm pienāktos balva par Godīgu Spēli.
9. Informācijai – rudenī Saeimā tiks vērts vaļā Sporta likums, kur varētu aktualizēt jautājumu par spēļu sarunāšanas problēmjautājumiem.
10. Nākamā Olimpiešu kluba valdes sēde 2015. gada 20. augustā plkst. 09:00 Elizabetes ielā 49, Rīgā.

Sēdi vada: R.Bergmanis

Sēdi protokolē: B. Veisa